Шон Мърфи
Шон Мърфи () е английски професионален играч на снукър и бивш (2005) световен шампион. Преди победата му в Световното първенство през 2005 г. неговото най-голямо постижение е достигането на полуфинала на Британско първенство през 2004 г. Печели в две последвователни издания Купата на Малта - през 2007 и 2008 г.

По време на Световното първенство през 2005 г. Шон Мърфи побеждава някои от предишните световни шампиони – Джон Хигинс (с 13 на 8 фрейма), Стив Дейвис (13-4) и Питър Ебдън (17-12), както и финалиста Матю Стивънс с 18 на 16 фрейма. Изненадващото му достигане до финала му донася прякора Магьосника.

Мърфи е вторият най-млад играч на снукър в историята, който печели Световното първенство. Преди него в класацията е само Стивън Хендри, който става световен шампион на 21-годишна възраст. Също така той става едва вторият квалификант, станал първи на Световното първенство. Единствения друг световен шампион преминал през квалификации по пътя към победата е Тери Грифитс.

В началото на Световното първенство през 2005 г. Шон Мърфи е класиран на 48 място в световната ранглиста и преминава през два квалификационни кръга преди да достигне до същинското състезание. По този начин той става играча, преминал през най-много мачове (общо 7), за да спечели световната титла. След края на първенството Мърфи е поставен на 21 място в световната ранглиста, което го прави първият свтовен шампион в историята, който започва следващия сезон извън топ 16. В първите три състезания през сезон 2005/2006 Мърфи достига до осмина финал като е отстранен съответно от Стюарт Бингам, Нийл Робъртсън и Греъм Дот.

Началото на сезон 2008/09 за Шон Мърфи е кошмарен и той допуска 4 поредни загуби, съответно на Първенството на Северна Ирландия, Шанхай мастърс, Гран При и Първенството на Бахрейн. Мърфи излиза от кризата с великолепна игра и много късмет и печели 25-ото юбилейно издание на Британското първенство, откакто то е в системата на ранкинг турнирите. Успехът му идва след 5 последователни победи, а именно над Martin Gould(9 - 7), Марк Алън (9 - 5), Стивън Лий (9 - 3), Стивън Магуайър (9 - 4) и Марко Фу на финала с 10 - 9 фрейма след изключително зрелищен двубой!

Сезон 2009/10

Външни препратки 
  Профил на Шон Мърфи в World Snooker
  Профил на Шон Мърфи в Европейската асоциация по билярд и снукър 

Английски снукъристи